**OBAVIJEST ZA POTROŠAČE**

**Opoziv proizvoda**

**Hrenovka - polutrajni proizvod**

Državni inspektorat Republike Hrvatske obavještava potrošače o opozivu proizvoda *Hrenovka - polutrajni proizvod*, LOT 00020426.10.2023, najbolje upotrijebiti do 10.12.2023 zbog neodgovarajuće deklaracije odnosno neoznačenog alergena mliječnog proteina u proizvodu.

S obzirom da na proizvodu na deklaraciji nije označen alergen mliječnog proteina proizvod može predstavljati rizik po zdravlje potrošača osjetljivih na isti dok ga osobe koje nisu alergične mogu i dalje upotrebljavati bez ograničenja.

Proizvod nije u skladu s Uredbom 178/2002 o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane i Uredbom (EZ) br. 1169/2011 Europskog parlamenta i Vijeća od 25. listopada 2011. o pružanju informacija o hrani potrošačima, kojom se izmjenjuju i dopunjuju Uredbe (EC) br. 1924/2006 i (EC) br. 1925/2006 Europskog parlamenta i Vijeća Direktive 2000/13 / EZ Europskog parlamenta i Vijeća, Direktive Komisije 2002/67 / EZ i Direktive Komisije 2002/67 / EZ 2008/5 / EZ i Uredbe Komisije (EZ) br. 608/2004.

**Podaci o proizvodu**

**Proizvođač:** Mesnica Prelec d.o.o., Augusta Harambašića 42, 10434 Strmec, Hrvatska

**Podrijetlo proizvoda**: Republika Hrvatska

**Obavijest se odnosi isključivo na gore navedeni proizvod**